BASES DE LA VIII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT.CURS 2017/2018 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4105)
  + [Valencià](/va/acuerdo/4105)






Selector de idioma

Leer

* [Español](/es/acuerdo/4105)
* [Valencià](/va/acuerdo/4105)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA VIII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT.CURS 2017/2018[Butlletí Oficial Universitat d'Alacant](/ca/Publicacion)
==================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA VIII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT.CURS 2017/2018

Data d'aprovació
:   07/03/2017

Data de publicació
:   07/03/2017

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4105.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4105)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4105)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA VIII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT.CURS 2017/2018&url=https://www.boua.ua.es/va/acuerdo/4105)

**Títol:** BASES DE LA VIII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT.CURS 2017/2018

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimarts, 7 de març de 2017

BASES DE LA VIII CONVOCATÒRIA BANC SANTANDER - UA DE BEQUES PER A CURSAR MÀSTERS OFICIALS EN LA UA VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2017/2018

PREÀMBUL

La Universitat d'Alacant, en el marc de la Cooperació Universitària per al Desenvolupament, impulsa polítiques actives que potencien el desenvolupament dels pobles més desfavorits i el desenvolupament humà sostenible. El Pla Estratègic de la UA, en l’eix d'internacionalització, defineix la Cooperació Universitària per al Desenvolupament com una de les eines de què disposa la Universitat d'Alacant per a contribuir a impulsar els processos de desenvolupament sostenible i el progrés social, cultural i institucional dels països menys afavorits; promoure’n el desenvolupament endogen, l'absència del qual és la causa principal de la pobresa i potenciar el respecte dels drets humans i l'enfortiment de les institucions.

No obstant açò, la irrupció del nou escenari que ens plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides en el marc de l'Agenda 2030 -, incentiva a les universitats públiques i en concret a la UA com a agent de canvi social, a reflexionar sobre el paper que hem de jugar enfront d'aquest nou repte. L'Agenda 2030 per al desenvolupament gira entorn de cinc eixos centrals: Planeta, Persones, Prosperitat, Pau i Aliances, està integrada per 17 Objectius i 169 metes, i representa una proposta comprensiva i ambiciosa, que s'ha definit des del seu origen com a universal, emplaçant a tots i cadascun dels països, als seus governs i a les seues societats, a una acció transformadora de gran importància. Aquest marc d'actuació suposa, tal com estableix el preàmbul de l'esborrany de la nova Llei de Cooperació de la Generalitat Valenciana , el pas d'una acció amb una escassa gestió del coneixement a una altra en què el coneixement siga essencial per a millorar la qualitat de les actuacions i per a donar-los contingut. També implica un canvi de l'estratègia geogràfica tradicional, a una altra basada en els principis de diferenciació i concentració territorial entorn dels cinc eixos esmentats, que han d'inspirar la nostra política de cooperació.

Per tot açò, la Universitat d'Alacant publica la present convocatòria de beques, dirigida a estudiants de Llatinoamèrica que desitgen cursar màsters oficials presencials en la UA.

1. Marc pressupostari i legal

1.1. Els crèdits destinats a aquesta convocatòria s’executaran amb càrrec al pressupost del Vicerectorat de Relacions Internacionals de la UA per a l’exercici 2017. Centre de despesa 011245, ap. 69584512.

1.2. La dotació màxima que serà assignada és de cent mil euros (100.000 €) i està supeditada a la disponibilitat de liquiditat de la UA.

1.3. La subvenció assignada s’ajustarà a allò que estableix la Llei 38/2003, de 17 de novembre, General de Subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

2. Objectiu

2.1. Impulsar projectes conjunts de desenvolupament humà sostenible i projectes conjunts d’investigació per al i sobre el desenvolupament mitjançant el finançament, en concepte de subvenció, de 9 beques dirigides a egressats i egressades i personal docent i investigador originaris d'algun dels països establits en l'apartat segon de les presents bases, que desitgen cursar qualsevol màster oficial de caràcter presencial en la Universitat d'Alacant i que complisquen els requisits establits en l'article tercer de les presents bases.

2.2. Els països objecte d'aquesta convocatòria es divideixen en dos grups:

2.2. a) Per als sol·licitants establits en l'art.3.1a) aquells països de l'àrea d'Amèrica Llatina i Carib inclosos en el IV Pla Director de la Cooperació Espanyola: Bolívia, Colòmbia, Cuba, Equador, El Salvador, Guatemala, Haití, Hondures, Nicaragua, Paraguai, Perú i República Dominicana.

2.2. b) Per als sol·licitants establits en l'art.3.1b) a més dels citats en l'apartat anterior, aquells altres llatinoamericans amb els quals l'Agència Espanyola de Cooperació Internacional i Desenvolupament manté relacionals culturals i històriques: Argentina, Brasil, Xile, Costa Rica, Mèxic, Panamà, Veneçuela i Uruguai.

3. Sol·licitants

3.1. Podran sol·licitar la beca:

3.1. a) Egressats i egressades que treballen o col·laboren amb organitzacions o institucions no universitàries, en països inclosos en l'art. 2.2a) i que col·laboren en projectes o programes de caràcter social o solidari, en el marc de la consecució dels ODS. Les sol·licituds es presentaran de forma individual per part de les persones candidates i hauran de comptar amb l'aval de la institució col·laboradora.

3.1. b) Personal docent o investigador pertanyent a grups d’investigació d'universitats originàries de països inclosos en l'art. 2.2b) i que col·laboren en projectes d’investigació per al o sobre el desenvolupament, en el marc de la consecució dels ODS. Les sol·licituds, que s'emplenaran de forma individual per part de les persones candidates, hauran de comptar amb l'aval previ de la seua universitat de procedència.

3.2. A l'efecte de les presents bases, es consideren sectors prioritaris de la Cooperació Universitària aquells que treballen en el marc d'actuació dels Objectius de Desenvolupament Sostenible (ODS) inclosos per les Nacions Unides en la seua Agenda 2030: Lluita contra la pobresa i la fam, salut, educació, igualtat de gènere, energia, economia i infraestructures sostenibles, desigualtat social, ciutats resilients, gestió de recursos hídrics, consum responsable, canvi climàtic, gestió sostenible d'oceans, medi ambient, pau i justícia.

4. La Comissió de Selecció

4.1. Té com a competència avaluar les sol·licituds presentades, establir l’ordre de prelació dels candidats i candidates participants, establir la llista provisional i definitiva d’aspirants que percebran la beca i la llista d’espera de les sol·licituds no seleccionades. La llista definitiva estarà condicionada pel compliment dels requisits acadèmics d’accés del màster sol·licitat.

4.2. Estarà formada pel vicerector o la vicerectora amb competència en Relacions Internacionals, que actuarà com a president o presidenta. Actuaran com a vocals el vicerector o la vicerectora d’Investigació, Desenvolupament i Innovació amb competències en investigació i el vicerector o la vicerectora d’Estudis, Formació i Qualitat amb competència en educació o la persona en qui deleguen; el director o la directora del Centre de Formació Contínua (ContinUA); el director o la directora del Secretariat de Projecció Internacional i Cooperació o la persona en qui deleguen i el director o la directora del Servei de Relacions Internacionals. El subdirector o la subdirectora de Cooperació Universitària al Desenvolupament actuarà com a secretari o secretària i podrà també tenir personal assessor extern en cas que siga necessari.

5. Procés de selecció

5.1. La Comissió de Selecció avaluarà les sol·licituds presentades, tenint en compte els següents criteris de selecció:

a) Relació del projecte o programa on participa la persona aspirant amb els ODS descrits en l'apartat 3.2 de les presents bases (màxim 3 punts).

b) Afinitat del projecte o programa en què participa l’aspirant amb els sectors prioritaris del seu país de procedència, segons el Marc d’Actuació del País (MAP) (màxim 2 punts).

c) Coherència entre el perfil curricular de l’aspirant, el projecte en el qual intervé i el màster seleccionat (màxim 2 punts).

d) Nivell d'implicació dins de la institució d'origen en la qual desenvolupe la seua labor (màxim 2 punts).

5.2. La persona sol·licitant presentarà una descripció del projecte de cooperació o del programa d’investigació al desenvolupament en el qual participa. S’hi detallaran les activitats i/o processos científics en els quals treballa, la vinculació amb algun dels Objectius de Desenvolupament Sostenible (ODS) i, si escau, la importància estratègica amb els plans de desenvolupament del seu país i l’aplicació pràctica d’aquests als processos de desenvolupament.

5.3. La persona sol·licitant presentarà una memòria en la qual detallarà el rol que exerceix en les activitats que ha de fer en el projecte o programa, el perfil curricular, la naturalesa de la vinculació amb la institució a la qual pertany i motivarà l’impacte previst que implica fer el màster sol·licitat en relació amb el programa o projecte.

6. Requisits dels candidats i les candidates

6.1. Reunir els requisits acadèmics que possibiliten l’accés als estudis de màster oficial prevists en la [normativa](http://web.ua.es/va/continua/preguntes-frequents.html)

de la Universitat d’Alacant.

6.2. No tenir la nacionalitat espanyola ni permís de residència a Espanya. Podran sol·licitar la beca els qui disposen del permís de residència per estudis.

6.3. No haver-se beneficiat amb anterioritat de cap altre programa de beques per a cursar estudis a Espanya.

6.4. Disposar i indicar una adreça de correu electrònic permanent a l’efecte de notificacions.

7. Resolució del procediment

7.1. La Comissió de Selecció, en el termini màxim de dos mesos a partir de l’acabament del termini de presentació de sol·licituds, resoldrà la concessió o la denegació de cadascuna de les sol·licituds presentades.

7.2. Una vegada transcorregut el termini màxim per a resoldre sense que s’haja produït una resolució expressa, les persones interessades entendran desestimades les seues pretensions per silenci administratiu.

8. Condicions general s de la dotació de la beca

8.1. Conceptes inclosos:

Exempció de les taxes acadèmiques per a cursar el màster oficial assignat. No s'inclouen les taxes administratives, a excepció de la taxa corresponent a l’estudi d’equivalència de títols estrangers per a accés al màster.

Assignació mensual de vuit-cents euros (800 €) durant el període de vigència del màster. Com a màxim, d’octubre de 2017 a juliol de 2018, inclusivament.

Allotjament, si escau, durant el primer mes d’estada en la residència que determine la Universitat d’Alacant. En aquest supòsit, el cost serà minorat de l’import de la beca.

Assegurança mèdica de salut, accident i repatriació en cas de mort o malaltia molt greu amb la companyia d’assegurances que establisca la Universitat d’Alacant.

8.2. La beca tindrà una durada màxima d’un curs acadèmic, llevat que la Comissió de Selecció determine, de forma excepcional i amb l’informe previ favorable del VRI, la possibilitat d’ampliar-la per un segon curs acadèmic.

9. Formalització de sol·licituds

9.1. Les persones sol·licitants hauran d’emplenar el formulari previst a aquest efecte, disponible en la pàgina web:

<http://sri.ua.es/va/cooperacion/ayudasbs/ajudes-banc-santander-ua.html>

i remetre’l en línia en el termini establit.

Juntament amb el formulari de sol·licitud, s’adjuntaran en pdf els documents següents:

a) Còpia del títol acadèmic.

b) Còpia del passaport o document d’identitat del seu país.

c) En cas de pertànyer a un grup d’investigació, certificat acreditatiu del director o directora del grup.

d) En cas de col·laborar amb organitzacions o institucions no universitàries, aval de la institució col·laboradora.

9.2. Es podran presentar sol·licituds des del 7 de març de 2017 fins a les 24 hores (horari espanyol) del 7 d’abril de 2017, inclusivament.

10. Notificació

Les notificacions dels actes relacionats amb aquesta convocatòria es publicaran en la pàgina web del Servei de Relacions Internacionals, Subdirecció de Cooperació, d’acord amb l’article 45 de la Llei 39/2015, d'1 d'octubre, del Procediment Administratiu Comú de les Administracions Públiques. (BOE 2/10/2015).

<http://sri.ua.es/va/cooperacion/ayudasbs/ajudes-banc-santander-ua.html>

11. Obligacions de les persones perceptores de la beca

Estan obligades a:

Comunicar l’acceptació expressa de la beca per correu electrònic a la Subdirecció de Cooperació Universitària al Desenvolupament de la Universitat d’Alacant ([j.fglet@yz.xc](mailto:x.rxmsl@cb.bd)),   
 en el termini de quinze dies hàbils, a partir de l’endemà de la publicació de la resolució de concessió de la beca en la pàgina web de la Subdirecció de Cooperació Universitària al Desenvolupament.

Fer la preinscripció electrònica en el màster per al qual sol·licita l’ajuda a través del Centre de Formació Contínua (ContinUA), en els terminis establits a aquest efecte. Web: <http://web.ua.es/va/continua/preinscripcio.html>

Residir en el lloc on faça els estudis i no absentar-se d’aquest lloc sense la prèvia comunicació raonada per motius de força major a la Subdirecció de Cooperació Universitària al Desenvolupament. La Universitat d’Alacant, a través del Vicerectorat de Relacions Internacionals, podrà resoldre, en cas d’incompliment, la reducció, revocació o reintegrament de l’ajuda econòmica.

La concessió de la beca queda supeditada a l’admissió definitiva, com a estudiant del màster sol·licitat, pel centre corresponent.

Alacant, 7 de març de 2017

Juan Llopis Taverner

Vicerector de Relacions Internacionals





[Carretera Sant Vicent del Raspeig s/n  
03234 Sant Vicent del Raspeig - Alacant  
 Tel. 63 113 8225 - Fax 23 132 8922](https://www.google.es/maps/@33.884073,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12365&trk=tyah&trkInfo=tarId%3P3165931811096%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)